સ્નેહા ઉદાસ ઉદાસ મલકી, બોલી,’ ફોઈ, મારે અમને થયેલા અનુભવો તમારી ઉપર લાદવા નથી એટલે હું તમને કહેતી પણ નથી અને અટકાવતી પણ નથી. પરંતુ એ અમારા અનુભવો એટલા તો દુઃખદાયક છે કે એ ભૂલી શકાય એવા નથી. ઓન ધ કોંટરરી, ફોઈ, પ્રવચનકાર, તેમના વારસ અને અન્ય કાર્યકરોની વાણી અને વર્તન વચ્ચેની મોટી ખાઈ અમે જે અનુભવી છે, એ, ત્યાં ફરી અવવાથી મોટી જ થતી રહેશે, બીલિવ મી ફોઈ. એક જ વાક્યમાં કહું તો મારા પપ્પા , કેટલાય વર્ષો સુધી ઘણી બધી વાતો તરફ દુર્લક્ષ સેવતા રહ્યાં . પરંતુ આખરે જે અનુભવ થયો, ત્યારે પાછા આવી માત્ર આંખોમાં આસું સાથે બોલ્યા હતાં, ‘ હિપોક્રસી ધાય નેઈમ ઈઝ અધ્યયન કેંદ્ર ! હવે ક્યારેય હું ત્યાં પગ મુકીશ નહીં.’